হত্যাকাণ্ডের ৪ দিন পর মঙ্গলবার বিকেলে আতিফের বাবা আব্দুল খালেক আকবর শাহ থানায় মামলা দায়ের করেন। মামলায় সুনির্দিষ্টভাবে কাউকে অভিযুক্ত করা না হলেও নিরাজ গুরুসহ ৮ জনকে সন্দেহের তালিকায় রেখেছেন বাদি। মামলা দায়েরের পর ১৯ জুলাই নিরাজকে আটক করে আকবর শাহ থানা পুলিশ। ২৩ জুলাই আটক করা হয়েছে উইলসন সিংকে। দুই দফা রিমান্ডে জিজ্ঞাসাবাদে উইলসন ঘটনার বিষয়ে কিছুই মনে পড়ছে না বলে তথ্য দেন পিবিআই কর্মকর্তাদের। এরপর তদন্ত কর্মকর্তার আবেদনের প্রেক্ষিতে আদালতের নির্দেশে উইলসনের মানসিক সুস্থতা নিরূপণে মেডিকেল বোর্ড গঠন করা হয়।